
Nicolae Sfetcu: Reconstrucțiarațională a științeiprinprograme de cercetare 


Imre Lakatos (1922-1974) a fost unul dintre filozofii moderni ai științei şi matematicii. 
Principala sa contribuţie în filosofie a fost dezvoltarea conceptului de metodologie a programelor 
de cercetare științifică şi utilizarea acestei metodologie în reconstrucția rațională a ştiinţei. 
Lakatos îşi prezintă metodologia în contrast cu sistemele propuse de Popper, Kuhn și 
Feyerabend, deşi de la fiecare a preluat din idei, acceptând un falsificaţionism modificat şi ideea 
de paradigmă de la Kuhn pe care a adaptat-o sistemului propus de el: 

"Conform metodologiei mele, marile realizări științifice sunt programe de cercetare care pot fi 
evaluate în ceea ce priveşte problemele progresive şi degenerative; și revoluțiile 
ştiinţifice constau într-un program de cercetare care înlocuiește (depăşirea în desfăşurare) 
altul. Această metodologie oferă o reconstrucţie rațională a ştiinţei. Este cel mai bine 


prezentat prin contrastul cu falsificarea şi convenţionalismul, din care ambele împrumuta 
elemente esențiale.” [p 110] 


Practic, Lakatos folosește falsificaţionismul lui Popper la nivelul teoriilor științifice, dar 
acceptând mai degrabă toleranța metodologică a lui Feyerabend, iar programele sale de cercetare 
se pot identifica până la un punct cu revoluțiile științifice ale lui Kuhn. 

Metodologia programelor de cercetare științifică este o colecție de lucrări publicate de-a 
lungul timpului, în care exprimă o revizuire radicală a criteriului de demarcaţie al lui Popper 
între știință şi neştiință, conducând la o teorie nouă a raționalității științifice. Volumul 1 
abordează aspecte care ţin de filosofia științei, iar volumul II conţine lucrări despre filozofia 
matematicii. 

Pentru un istoric al științei, reconstrucția propusă de Lakatos este atractivă şi explică 
evoluţia științei la un nivel care nu a mai fost atins până atunci. Unitatea de bază de evaluare 
propusă de Lakatos - programul de cercetare - și mai ales dinamica acestor programe, modul în 
care apar, se dezvoltă, se maturizează, degenerează şi apoi sunt înlocuite de alte programe de 
cercetare mai bune, constituie, în opinia mea, o reconstrucţie a ştiinţei mult mai aproape de 


adevăr decât paradigmele lui Kuhn. 

Deşi toate secțiunile cărții tratează aceeaşi idee principală, ele sunt relativ autonome. Dar 
cine doreşte să înțeleagă în detaliu metodologia propusă de Lakatos pe baza căreia se poate 
dezvolta o istorie rațională a ştiinţei, trebuie să parcurgă cu atenție cel puţin două din aceste 
secțiuni: ”Falsificarea și metodologia programelor de cercetare științifică” care descrie, conform 
autorului "unitatea de bază de evaluare” a metodologiei, şi "Istoria ştiinţei și reconstrucțiile ei 
raționale” care explică cum se poate folosi metodologia programelor de cercetare pentru a 
reconstrui știința cât mai aproape de situația reală, într-un mod raţional: "Metodologia 
programelor de cercetare științifică constituie, ca orice altă metodologie, un program de cercetare 
istoriografică. Istoricul care acceptă această metodologie ca ghid va evidenția în istorie programe 
de cercetare rivale, pentru problemele progresive și degenerative.” [p 114] 

În Introducere, Lakatos începe cu o analiză a soluţiilor propuse şi a problemelor cu aceste 
soluţii pentru demarcarea între știință și pseudo-știință. Potrivit lui Lakatos, unitatea tipic 
descriptivă a marilor realizări științifice nu este o ipoteză izolată, ci "o mașinărie puternică de 
rezolvare a problemelor, care, cu ajutorul unor tehnici matematice sofisticate, digeră anomaliile 
şi chiar le transformă în dovezi pozitive." [p 4] Într-o abordare parţial umoristică ("Oamenii de 
ştiinţă au obrazul gros. Nu abandonează o teorie doar pentru că faptele o contrazic.” [p 4]), o 
anomalie la Lakatos nu este acelaşi lucru cu o respingere a lui Popper. "Maşinăria” propusă de 
Lakatos pentru (programul de cercetare) este ca o armată, cu o strategie de luptă asemănătoare, 
în care se încearcă mai întâi să se aducă anomaliile (“inamicii”) de partea programului 
transformându-le în dovezi pozitive. Dacă această încercare pică, pur şi simplu sunt ignorate. 

După o prezentare a principalelor teze privind cunoaşterea, Lakatos propune o modificare 
a criteriului lui Popper pe care o numește "falsificaţionism sofisticat (metodologic)” Din această 


perspectivă, criteriul de delimitare ar trebui să se aplice nu unei ipoteze sau unei teorii izolate, ci 

mai degrabă unui întreg program de cercetare. Falsificaţionismul sofisticat schimbă astfel 
problema modului de evaluare a teoriilor la problema modului de evaluare a seriilor de teorii. Nu 
este o teorie izolată, ci doar o serie de teorii pot fi considerate a fi ştiinţifice sau neştiinţifice: 
aplicarea termenului "ştiinţific" la o singură teorie este o greșeală de categorisire. Dar problema 
falsificării sofisticate constă tocmai în multitudinea teoriilor luate în considerare. În cazul a două 
teorii incompatibile, trebuie să ne întoarcem la aspectele convenţionale ale falsificării 
metodologice sau la ipotezele incontestabile ale falsificării dogmatice pentru a face o alegere. 
Apelarea la fapte noi coroborate presupune o delimitare clară între termeni observaţionali şi 
teoretici, cu decizii convenţionale cu privire la ceea ce constituie cunoştinţe "de bază”. 
"Onestitatea neojustificaționistă a cerut specificarea probabilității oricărei ipoteze în lumina 
dovezilor empirice disponibile. Onestitatea falsificaționismului naiv a cerut testarea 
falsificabilirății şi respingerea nefalsificabilității şi falsificării. In cele din urmă, 
onestitatea falsificaționismului sofisticat cere ca să se încerce să se privească lucrurile din 


diferite puncte de vedere, să prezinte noi teorii care anticipează fapte noi şi să se respingă 
teoriile care au fost înlocuite de cele mai puternice.” [p 38] 


Experimentele "cruciale" sunt considerate de Lakatos a fi cruciale doar decenii mai 
târziu, "după o îndelungată retrospectivă”. În jargon hegelian, "cunoașterea absolută", sub forma 
unei "conștiințe de sine" și a "auto-posedării spiritului”, este disponibilă doar la sfârşitul 
procesului. 

Criteriul de demarcaţie al lui Lakatos este mult mai tolerant decât cel al lui Popper. Un 
program de cercetare inconsecvent nu trebuie să fie condamnat ca fiind nesăbuit. Lakatos 
respinge teza hegeliană că există în realitate contradicții. Dar, deși știința vizează adevărul și, 
prin urmare, consecvenţa, aceasta nu înseamnă că nu poate să rezolve o mică inconsecvenţă pe 
parcurs: "Descoperirea unei inconsecvenţe - sau a unei anomalii - nu trebuie să oprească imediat 
dezvoltarea unui program: poate fi rațional să se pună inconsistenţa într-o anumită carantină ad- 


hoc şi să se continue cu euristica pozitivă a programului.” 

Lakatos nu consideră o teorie falsificată (adică eliminată) până când nu există alta mai 
bună. Știința poate să crească fără nici o "refutare" care să o conducă pe acel drum. 

Aceste considerente, în ansamblu, subliniază importanța toleranței metodologice. Chiar și 
celebrele "experimente cruciale" nu vor avea nicio forță de răsturnare a unui program de 
cercetare. În cadrul unui program de cercetare, "experimente cruciale minore” între versiunile 
ulterioare sunt destul de frecvente. Experimentele "decid" cu ușurință între versiunea ştiinţifică n 
şi (n + 1), deoarece (n + 1) nu este numai inconsistent cu n, ci îl şi înlocuieşte. 

Un concept central al filosofiei lui Lakatos este euristica. Există o notă de subsol în 
secțiunea "History of scienceanditsrationalreconstructions" (1970) din The methodology of 
scientificresearchprogrammes în care el a făcut distincția explicită: euristica înseamnă regulile 
descoperirii, în timp ce logica descoperirii sau metodologia face regulile pentru evaluarea 
rezultatelor deja existente ale ştiinţei. Putem evalua programele de cercetare, chiar și după 
eliminarea lor, pentru puterea lor euristică: câte fapte noi au produs, cât de mare a fost 
"capacitatea lor de a-şi explica refutaţiile pe parcursul creşterii lor"? Din acest punct de vedere, 
există o evoluţie a abordării lui Lakatos: deşi în lucrările sale timpurii pare să accepte că "după 
un punct de saturație: respingem teoria", ulterior afirmă că, dimpotrivă, nu există "un astfel de 
lucru ca punctul de saturație” natural pentru un program de cercetare. Standardele sale de 
evaluare nu stabilesc, practic, nicio limită de timp pentru evaluarea finală a progresivităţii sau a 
degenerării empirice a unui program. La începutul unei idei științifice noi și ambiţioase este 
cerută o anumită toleranță metodologică, şi aceasta se aplică programelor de cercetare a căror 
euristică abia a apărut. Nu există nimic "irațional" în susţinerea unei teorii cu stratageme ad-hoc 
ingenioase sau păstrând-o în ciuda perioadelor lungi fără succes empiric. Experimentele 


"cruciale" sunt considerate a fi cruciale doar decenii mai târziu, "după o îndelungată 

retrospectivă”. În jargon hegelian, "cunoaşterea absolută", sub forma unei "conștiințe de sine" și 
a "auto-posedării spiritului", este disponibilă doar la sfârşitul procesului: (Lakatos însuși afirmă 
că "în Proofs andhRefutations am fost mai degrabă Hegelian şi am crezut că există un "punct de 
saturație natural"; acum folosesc expresia cu accent ironic. Nu există nicio limitare previzibilă 
sau constatabilă a imaginației umane în inventarea unor noi teorii care măresc conținutul.") [p 
72] 

În faza progresivă a unui program, principalul stimulent euristic vine din euristica 
pozitivă: anomaliile sunt în mare parte ignorate. În faza de degenerare, puterea euristică a 
programului scade. În absenţa unui program rival, această situaţie se poate reflecta în psihologia 
oamenilor de ştiinţă printr-o hipersensibilitate neobişnuită la anomalii și printr-un sentiment de 
"criză" kuhniană. 

Ar fi greşit să presupunem că trebuie să rămânem cu un program de cercetare până când 
nu şi-a epuizat toată puterea euristică, că nu trebuie să introduci un program rival înainte ca toată 
lumea să fie de acord că probabil că a ajuns la punctul de degenerare. Istoria științei a fost şi ar 
trebui să fie o istorie a programelor de cercetare concurente ("paradigme"), dar nu a fost şi nu 
trebuie să devină o succesiune de perioade de ştiinţă normală: cu cât mai devreme începe 
competiţia, cu atât mai bine pentru progres. "Pluralismul teoretic" este mai bun decât "monismul 
teoretic": în acest punct, Popper și Feyerabend au dreptate, iar Kuhn greşește, afirmă Lakatos. 

Cu toate acestea, criteriul "puterii euristice" depinde foarte mult de modul în care 
interpretăm "noutatea factuală". The methodology of scientificresearchprogrammes nu oferă 
niciun sfat euristic oamenilor de știință individuali, dar oferă recomandări pentru o comunitatea 
ştiinţifică rațională asupra modului în care ar trebui să acționeze. Potrivit lui Lakatos, rolul 


"metodologiei curistice” este strict legat de obiectul său de cercetare, de a înțelege logica 

dezvoltării, modelul dialectic al creşterii, raționalitatea în procesul de elaborare. Din acest punct 
de vedere, metodologia euristică încearcă să identifice regulile care au făcut posibilă o astfel de 
creștere în trecut şi, în același timp, să prevadă cum să se obţină progrese în viitor. Metoda 
euristică, deşi failibilă, este atât evaluativă, cât şi normativă. 

Conform lui Lakatos, metodologia nu se mai referă la setul de reguli şi strategii care 
trebuie adoptate în contextul descoperirii. Numai euristica o face. Dar principiile euristice (spre 
deosebire de cele metodologice) nu sunt "obiective" şi "autonome", ele sunt supuse schimbării, 
alături de schimbările din domeniul ştiinţei (Kuhn ar spune că în funcție de paradigma la un 
moment dat.) 

Cele mai importante serii de teorii științifice în dezvoltarea științei se caracterizează 
printr-o anumită continuitate care leagă membrii lor, şi care evoluează dintr-un program de 
cercetare schițat de la început, alcătuit din reguli metodologice: unele ne spun ce căi de cercetare 
să evităm (euristica negativă) şi alele ce căi trebuie urmate (euristica pozitivă) . Se poate observa 
că euristica negativă şi pozitivă oferă o definiție dură (implicită) a "cadrului conceptual" (şi, în 
consecință, a limbajului). Recunoașterea faptului că istoria ştiinţei este mai degrabă storia 
programelor de cercetare decât a teoriilor poate fi văzută ca o justificare parțială a ideii că istoria 
ştiinţei este istoria cadrelor conceptuale sau a limbajului ştiinţific. Instrumentele socio- 
psihologice ale lui Kuhn au fost înlocuite de cele logico-metodologice. Nu se evaluează o teorie 
izolată, ci mai degrabă "programul de cercetare" în care se generează această teorie dintr-o serie 
de teorii testabile. Fiecare teorie are un nucleu dur protejat de o "centură de protecție” a 
ipotezelor auxiliare. Atunci când o anumită teorie este respinsă, aderenţii programului nu dau 
vina pe presupunerile de bază, considerate "incontestabile prin fia", ci pe ipotezele din "centura 


de protecție" (euristica negativă) care sunt modificate pentru a face față problemei. Aceste 

modificări sunt ghidate de principiile euristice pozitive ale programului. Un program avansează 
teoretic dacă noua teorie rezolvă anomalia și este independent verificabilă făcând noi predicții, și 
avansează empiric dacă se confirmă cel puţin una dintre aceste noi predicții. Un program poate 
progresa, atât teoretic, cât și empiric, chiar dacă fiecare teorie produsă în cadrul acestuia este 
respinsă. Un program degenerează dacă teoriile sale succesive nu sunt teoretic progresive (pentru 
că nu prezic fapte noi) sau nu sunt progresive empiric (deoarece predicțiile noi sunt respinse). 

Euristica negativă a programului ne interzice să îndreptăm modus tollens către acest 
"nucleu dur”. În schimb, trebuie să ne folosim inventivitatea pentru a articula sau chiar a inventa 
"ipoteze auxiliare", care formează o centură de protecție în jurul acestui nucleu. Această centură 
de protecţie a ipotezelor auxiliare trebuie să suporte greutatea testelor şi să fie ajustată şi reglată, 
sau chiar complet înlocuită, pentru a apăra nucleul astfel întărit. Un program de cercetare are 
succes dacă toate acestea conduc la o problemă progresivă; fără succes, dacă duce la probleme 
degenerative. Exemplul clasic al unui program de cercetare de succes este teoria gravitațională a 
lui Newton: probabil cel mai de succes program de cercetare vreodată. 

În timp ce "progresul teoretic" (în sensul descris de Lakatos) poate fi imediat, "progresul 
empiric" nu poate fi verificat, iar într-un program de cercetare putem să fim frustraţi de o serie 
lungă de "refutări", înainte ca ipotezele auxiliare în creştere, cu conținut ingenios şi norocos, să 
transforme un lanţ retrospectiv de înfrângeri într-o poveste de succes, fie prin revizuirea unor 
"fapte" false, fie prin adăugarea de noi ipoteze auxiliare. 

Ideea de "euristică negativă” a unui program de cercetare științifică raționalizează 
convenționalismul clasic într-o măsură considerabilă. Putem decide în mod rațional să nu 
permitem "refutărilor” să transmită falsitatea nucleului dur, atâta timp cât conţinutul empiric 


coroborat al centurii de protecţie a ipotezelor auxiliare creşte. Dar abordarea lui Lakatos diferă 

de convenționalismul justificativ al lui Poincare în sensul că, spre deosebire de Poincare, susține 
că dacă și când programul încetează să anticipeze fapte noi, nucleul său dur ar putea fi 
abandonat: adică, spre deosebire de Poincare, se deteriorează în anumite condiţii. În acest sens, 
Lakatos este de partea lui Duhem, care a crezut că o astfel de posibilitate trebuie permisă; dar 
pentru Duhem motivul pentru o asemenea destrămare este pur estetic, în timp ce pentru Lakatos 
este în principal logic şi empiric. 

Chiar şi programele de cercetare progresive cele mai rapide şi mai consecvente îşi pot 
digera "contraexemplele” doar fragmentar: anomaliile nu sunt niciodată epuizate. Ordinea 
abordării anomaliilor este de obicei decisă de teoretician, independent de anomaliile cunoscute. 
Politica de cercetare, sau ordinea de cercetare, este prezentată în euristica pozitivă a programului 
de cercetare. Euristica negativă specifică "nucleul dur" al programului, care este "irefutabil" prin 
decizia metodologică a susținătorilor săi; euristica pozitivă constă dintr-un set de sugestii sau idei 
parțial articulate privind schimbarea, dezvoltarea "variantelor refutabile" ale programului de 
cercetare, modul de modificare, sofisticare, a centurii de protecţie "refutabile”. 

Euristica pozitivă stabileşte un program care enumeră un lanţ de modele din ce în ce mai 
complicate care simulează realitatea: atenţia omului de știință este aţintită pe construirea 
modelelor sale, urmând instrucțiunile care sunt stabilite în partea pozitivă a programului său. El 
ignoră exemplele reale, datele "disponibile". Dacă un om de știință are o euristică pozitivă, el 
refuză să fie atras în observaţie. De aceea se vorbește de "modele" în programele de cercetare. 
Un "model" este un set de condiții inițiale (posibil împreună cu unele dintre teoriile 
observaționale) care se ştie că trebuie să fie înlocuit în timpul dezvoltării ulterioare a 
programului și uneori chiar şi cum anume. Existenţa "refutărilor" este irelevantă într-un program 


de cercetare, ele sunt previzibile; euristica pozitivă există ca strategie atât pentru predicție, cât și 

pentru digerarea anomaliilor. Dacă euristica pozitivă este clar definită, dificultățile programului 
sunt mai degrabă matematice decât empirice. 

Un exemplu de o claritate excepțională, prin care Lakatos explicitează metodologia sa, 
este cel al dezvoltării, de către Bohr, a modelului atomic pornind de la modelul atomic al lui 
Rutherford. Problema de fond a fost modul în care atomii lui Rutherford (ca sistemele planetare 
cu electroni care circulă în jurul unui nucleu pozitiv) pot rămâne stabili, pentru că, conform 
teoriei electromagnetismului a lui Maxwell-Lorentz ar trebui să se prăbuşească. Teoria lui 
Rutherford era bine coroborată. Sugestia lui Bohr a fost să se ignore pentru moment 
inconsistența și să dezvolte în mod alternativ un program de cercetare a cărui versiuni 
"refutabile" să fie incompatibile cu teoria lui Maxwell-Lorentz. El a propus cinci postulate ca 
nucleu dur al programului său. Principiul de corespondenţă al lui Bohr a jucat un rol dublu 
interesant în programul său. Pe de o parte, a funcționat ca un principiu euristic important care a 
sugerat numeroase noi ipoteze ştiinţifice care, la rândul său, au condus la fapte noi, în domeniul 
intensității liniilor de spectru. Pe de altă parte, a funcționat și ca un mecanism de apărare care "a 
încercat să utilizeze în cea mai mare măsură conceptele teoriilor clasice ale mecanicii și 


IL] 


electrodinamicii, în ciuda contrastului dintre aceste teorii și cuantificarea acţiunii ”, în loc să 
sublinieze urgenţa unui program unificat. În acest al doilea rol, el a redus gradul de problemă al 
programului. După mai multe contestări şi re-modelări, teoria atomică a ajuns la maturitate, într- 
un punct în care puterea sa euristică a scăzut. S-au multiplicat ipotezele ad-hoc şi nu au putut fi 
înlocuite cu explicaţii care măresc conținutul. Programul a rămas în urma descoperirii "faptelor". 
Anomaliile nedigerate au inundat programul. Cu inconsecvenţe tot mai sterile și ipoteze ad-hoc 


tot mai adânci, în faza de degenerare programul de cercetare a început să-și piardă caracterul 


empiric. În curând a apărut un program de cercetare rival: mecanica ondulatorie. Acesta a oferit 

soluţii la probleme care au fost complet inaccesibile programului de cercetare al lui Bohr şi a 
explicat teoriile ad hoc ulterioare ale programului lui Bohr prin teorii satisfăcând standarde 
metodologice ridicate. Mecanica ondulatorie a prins curând, a învins şi a înlocuit programul lui 
Bohr. 

În concluzie, Lakatos face distincția între ştiinţa matură, formată din programe de 
cercetare, şi ştiinţa imatură, care constă în un simplu model de peticiri prin încercare şi eroare. 
Ştiinţa matură are "putere euristică”. 

În Istoria ştiinţei şi reconstrucţiile ei raționale” Lakatos accentuează ideea că există 
modalități multiple de a reconstrui istoria, totul depinde de ce se consideră a fi rațional. Există, 
astfel, mai multe "istorii raționale” rivale. Lakatos propune ca evaluarea acestor teorii să se facă 
în funcţie de cât de bine reuşesc să reconstruiască istoria ştiinţei păstrând raționalitatea "marii 

ştiinţe”. Astfel, Lakatos consideră două tipuri de istorii, “interne” ”şi externe”. Istoria internă 
este cea care oferă o explicație rațională a dezvoltării cunoașterii, și pe baza ei se face selectarea. 
Istoria externă este utilă doar pentru explicarea unor evoluții particulare. 

Pentru Lakatos, toate metodologiile funcționează ca teorii istoriografice (meta-istorice), 
respectiv programe de cercetare, a căror putere explicativă depinde de reconstrucția istorică 
rațională pe care o oferă. Astfel, programele de cercetare sunt criterii normative pentru 
raționalitatea ştiinţifică. 

La nivelul reconstrucției istoriei științei, Lakatos menţine ideea toleranţei metodologice 
exprimate pentru "unitatea metodologică” (programul de cercetare): ”Susţin că o teorie a 
raționalităţii trebuie să încerce să organizeze judecata de bază într-un cadru universal, coerent, 


dar în același timp nu trebuie să respingă un astfel de cadru imediat doar datorită unor anomalii 


sau alte inconsecvenţe.” [p 132] 


Il 


Nicolae Sfetcu: Reconstrucțiaraţională a științeiprinprograme de cercetare 


Raţionalitatea ştiinţifică a lui Lakatos, deşi bazată pe cea a lui Popper, se depărtează de 
unele dintre ideile sale generale. Lakatos susține, într-o anumită măsură, atât convenționalismul 
lui Le Roy cu privire la teorii, cât şi convenţionalismul lui Popper în ceea ce priveşte propozițiile 
de bază. În această privinţă, oamenii de ştiinţă nu sunt iraţionali atunci când tind să ignore 
contraexemplele şi să urmărească secvența de probleme, așa cum este prescrisă de euristica 
pozitivă. 

Filozofia lui Lakatos combină ideile lui Hegel, Po'lya şi Popper într-un echilibru 
interesant, în care lipsurile unei abordări sunt atenuate sau compensate de punctele tari ale alteia. 
Falibilismul lui Popper atenuează autoritarismul lui Hegel. Iraţionalitatea descoperirii este 
înlocuită de ideea unei raționalități care se desfăşoară dinamic și a unor reguli bine structurate de 
descoperire. Subiectivismul lui Po'lya este înlocuit de procesul "alienat”, obiectivizat al lui 
Hegel. Acesta nu este doar un mozaic filozofic. Lakatos a folosit instrumente puternice pentru a 


aborda problema raționalității ştiinţei şi a evoluției teoriilor. 

